CELEX: 22021D1946
Language: fi
Date: 2021-09-28 00:00:00
Title: Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen 8 artiklan 1 kohdan r alakohdalla perustetun erityiskomitean päätös N:o 1/2021, annettu 28 päivänä syyskuuta 2021, 540 artiklan 3 kohdassa tarkoitetun, DNA-tunnisteiden ja sormenjälkitietojen vaihtoa Yhdistyneen kuningaskunnan kanssa koskevan ajanjakson pidentämisestä (2021/1946) (Kauppa- ja yhteistyösopimuksen liitteen 1 säännössä nro 9 olevan 2 kohdan mukaan sihteeristö antaa kaikille päätöksille ja suosituksille järjestysnumeron ja viitteen, joka liittyy päätöksen tai suosituksen hyväksymispäivään.)

10.11.2021   
               
               
                  FI
               
               
                  Euroopan unionin virallinen lehti
               
               
                  L 397/32
               
            
         EUROOPAN UNIONIN JA EUROOPAN ATOMIENERGIAYHTEISÖN SEKÄ ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN VÄLISEN KAUPPA- JA YHTEISTYÖSOPIMUKSEN 8 ARTIKLAN 1 KOHDAN R ALAKOHDALLA PERUSTETUN ERITYISKOMITEAN PÄÄTÖS N:o 1/2021,
         annettu 28 päivänä syyskuuta 2021,
         540 artiklan 3 kohdassa tarkoitetun, DNA-tunnisteiden ja sormenjälkitietojen vaihtoa Yhdistyneen kuningaskunnan kanssa koskevan ajanjakson pidentämisestä (2021/1946) (1)
         
         LAINVALVONNAN JA RIKOSOIKEUDELLISEN YHTEISTYÖN ERITYISKOMITEA, joka
         ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’kauppa- ja yhteistyösopimus’, ja erityisesti sen 540 artiklan 3 kohdan,
         sekä katsoo seuraavaa:
         
                     (1)
                  
                  
                     Kauppa- ja yhteistyösopimus allekirjoitettiin 30 päivänä joulukuuta 2020, sitä sovellettiin väliaikaisesti 1 päivästä tammikuuta 2021, ja se tuli voimaan 1 päivänä toukokuuta 2021.
                  
               
                     (2)
                  
                  
                     Kauppa- ja yhteistyösopimuksen 540 artiklan 3 kohdan mukaan osapuolet sopivat, että jäsenvaltiot voivat toimittaa Yhdistyneeseen kuningaskuntaan 530, 531, 534 ja 536 artiklassa tarkoitettuja henkilötietoja unionin 540 artiklan 2 kohdan nojalla määrittämään päivämäärään tai päivämääriin asti, kuitenkin enintään yhdeksän kuukauden ajan kauppa- ja yhteistyösopimuksen voimaantulosta. Lainvalvonnan ja rikosoikeudellisen yhteistyön erityiskomitea voi pidentää tätä ajanjaksoa kerran enintään yhdeksällä kuukaudella.
                  
               
                     (3)
                  
                  
                     Kauppa- ja yhteistyösopimuksen 540 artiklassa edellytettyjä arviointeja ei saada päätökseen syyskuun 30 päivään 2021 mennessä. Jotta jäsenvaltiot voivat edelleen toimittaa Yhdistyneeseen kuningaskuntaan 530, 531, 534 ja 536 artiklassa tarkoitettuja henkilötietoja 1 päivästä lokakuuta 2021 siihen asti, kun arvioinnit saadaan päätökseen, on asianmukaista, että lainvalvonnan ja rikosoikeudellisen yhteistyön erityiskomitea pidentää 540 artiklan 3 kohdassa tarkoitettua ajanjaksoa yhdeksällä kuukaudella 30 päivään kesäkuuta 2022,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Ajanjaksoa, jonka aikana jäsenvaltiot voivat edelleen toimittaa Yhdistyneeseen kuningaskuntaan kauppa- ja yhteistyösopimuksen 530, 531 ja 534 artiklassa tarkoitettuja henkilötietoja sekä toimittaa Yhdistyneeseen kuningaskuntaan kauppa- ja yhteistyösopimuksen 536 artiklassa tarkoitettuja muita käytettävissä olevia henkilötietoja ja muita tietoja, pidennetään 30 päivään kesäkuuta 2022.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä ja Lontoossa 28 päivänä syyskuuta 2021.
            
               Lainvalvonnan ja rikosoikeudellisen yhteistyön erityiskomitean puolesta
            
            
               
                  Puheenjohtajat
               
               Chris JONES
               Stephen RYAN
               Bruno GENCARELLI
            
         
         
            (1)  Kauppa- ja yhteistyösopimuksen liitteen 1 säännössä nro 9 olevan 2 kohdan mukaan sihteeristö antaa kaikille päätöksille ja suosituksille järjestysnumeron ja viitteen, joka liittyy päätöksen tai suosituksen hyväksymispäivään.